A. Požiadavky na systém Cafetéria: 

Rozšíriteľné moduly:

1. Systém umožňuje správu príspevkov na rekreáciu podľa zákona (Zákonník práce, § 152a), pričom tento modul je možné používať aj samostatne bez benefitného systému Cafetéria. 
2. Systém umožňuje správu príspevkov na športovú činnosť dieťaťa zamestnanca podľa zákona (Zákonník práce, § 152a), pričom tento modul je možné používať aj samostatne bez benefitného systému Cafetéria.

IT bezpečnosť a podpora:

1. Systém má platný certifikát riadenia bezpečnosti dát ISO 27001:2014.
2. Systém umožňuje resetovanie autentizácie (zabudnuté heslo, zablokovaný používateľ a pod.) automaticky samotným zamestnancom alebo adminom objednávateľa.
3. Systém umožňuje dvojfaktorové prihlásenie zamestnanca do aplikácie minimálne heslom a overovacím pin kódom (SMS, email). 
4. Systém odošle v prípade odstávky alebo úprav na strane dodávateľa notifikáciu jednotlivým zamestnancom a správcom.
5. Systém je prístupný nepretržite s výnimkou plánovaných odstávok a neplánovaných výpadkov.
6. Technická podpora benefitného systému je zabezpečená pre správcov po dobu v pracovné dni 8:00 – 16:00. 
7. Zákaznícka podpora pre zamestnancov je zabezpečená v pracovné dni 8:00 – 16:00.  
8. Systém zabezpečuje prenos údajov pre smer „NBS – benefitný systém“ a „benefitný systém – NBS“ prostredníctvom bezpečného komunikačného kanálu, čím sa myslí zašifrovanie obsahu a jeho poskytnutie, doručenie prostredníctvom kontaktného e-mailu oprávnenej osoby zmluvnej strany, tak aby pri prenose bola zabezpečená dôvernosť, integrita a autentickosť prenášaných údajov.

Ochrana osobných údajov:

1. Systém musí umožniť získanie súhlasu zamestnanca s podmienkami spracúvania svojich osobných údajov pri prvom prihlásení.
2. Systém spracúva osobné údaje zamestnancov prípadne iné údaje v súlade so zákonmi a predpismi platnými v SR pre túto oblasť.
3. Ak v systéme pri spracúvaní osobných údajov  zamestnancov dochádza k cezhraničnému prenosu do tretej krajiny, musí byť zabezpečený súlad tohto prenosu s pravidlami prenosu osobných údajov do tretích krajín (rozhodnutie o primeranosti, štandardné doložky o ochrane údajov a iné).
4. Systém poskytuje osobné údaje zamestnancov NBS tretím stranám iba so súhlasom zamestnanca.

Užívateľské prostredie:

1. Webová a mobilná aplikácia je sprístupnená všetkým zamestnancom v hlavnom pracovnom pomere NBS 24 hodín denne (portál).
2. Systém je prístupný cez počítač, smartfón, tablet.
3. Systém pracuje v prostredí Windows, iOS a android.
4. Systém umožňuje zamestnancom vykonať storno objednávky.
5. Systém umožňuje nastaviť dizajnovú modifikáciu (farba, logo, font, pozadie).
6. Systém umožňuje zamestnancovi prepínanie textov do jazykovej mutácie slovenskej a anglickej vrátane notifikácií, chybových hlásení a používateľskej podpory.
7. Benefity sú členené a zoradené do jednotlivých kategórií.
8. Systém umožňuje logovať aktivity zamestnancov v benefitnom systéme – napr. objednávka benefitu, prihlásenie/odhlásenie používateľa do systému, dátum, čas a úkon, ktorý vykonal.  
9. Systém umožňuje zamestnancom vyhľadávanie a objednávanie benefitov podľa zvolených kritérií.
10. Ponúkané riešenie má mobilnú aplikáciu. 
11. Systém umožňuje  zamestnancom navýšenie kreditu vlastnými prostriedkami.
12. Systém umožňuje zamestnancom kombináciu úhrady  za jednotlivé benefity (napr. čiastočne z kreditu na benefity a zvyšok  platobnou kartou, elektronickými poukážkami ...).
13. Systém umožňuje zamestnancom vykonať platbu v e-shope, priamo v kamennej predajni, prevádzke u zvoleného zmluvného predajcu/partnera Poskytovateľa benefitného systému.
14. Systém umožňuje zamestnancom vykonať presuny finančných prostriedkov medzi jednotlivými kategóriami zamestnaneckých benefitov – peňaženkami. 
15. Systém umožňuje vytváranie interných benefitov s možnosťou nastavenia obmedzujúcich parametrov, ktoré sú spracované v rámci benefitného systému (napr. komplexná lekárska prehliadka, kúpeľný pobyt, rehabilitácie, a.i.)
16. Čerpanie interných benefitov je v rámci importného súboru importované zamestnancom do spracovania miezd.
17. Systém umožňuje podľa požiadaviek nastaviť vizuál pre interné benefity.
18. Systém umožňuje prepojenie interných benefitov na rezervačný systém v Cafetérii tak, aby administrátor pri zadávaní interného benefitu vedel nastaviť v rezervačnom systéme termíny a kapacity, z ktorých si zamestnanec bude môcť zvoliť termín priamo pri objednávaní konkrétneho interného benefitu. (Zamestnanec by si pri objednaní benefitu vybral konkrétny termín priamo v prostredí Cafetérie ak mu to umožní kapacita.) 
19. Systém vie zabezpečiť čerpanie a reportovanie prostriedkov z pridelených kreditov na interné benefity ako napríklad hotovosť, DDS, lekárske preventívne prehliadky, kúpeľné pobyty, rehabilitácie a.i. 
20. Systém obsahuje používateľské príručky pre správcov systému a  návody pre zamestnancov.


Admin prostredie:

1. Systém umožní  správcovi priamo v benefitnom systéme importom (napr. súbor csv, xlsx a pod.) alebo ručne pridať nových používateľov a naopak ich odstrániť.
2. Systém umožní správcovi parametricky členiť zamestnancov do rôznych kategórií (vedúci zamestnanci, bežní zamestnanci, s dobou zamestnania do 1 roka, nad 2 roky, muži, ženy, vek, a pod.).
3. Import nárokov/kreditov pre zamestnancov je možný zo strany NBS správcom.
4. Systém umožní správcovi modifikovať prístup pre zamestnancov k jednotlivým kategóriám benefitov a položkám kategórií (zdravie, šport, ubytovanie, rekreácia, kultúra, voľnočasové aktivity, vzdelávanie, wellness, stravovanie a pod.).
5. Systém umožní správcovi na základe nástupu a výstupu zamestnanca  parametricky nastaviť  výšku kreditu ručne alebo hromadne.
6. Systém umožňuje aktualizovať zoznam zamestnancov s prístupom do systému benefitov.
7. Systém umožňuje nahrávať/zadávať ručne mimoriadne kredity jednotlivým zamestnancom.
8. Systém umožňuje správcovi nahrávať pre zamestnancov čerpanie z kreditov na benefity, ktoré boli vyplatené vo mzde.
9. Systém umožňuje nastaviť doby platnosti kreditov na čerpanie benefitov od do.
10. Systém umožňuje správcovi nastaviť posielanie notifikácií zamestnancom. Napríklad automatické rozposlanie notifikácií o blížiacom sa konci roka a upozornení zamestnancov na dočerpanie nárokov. Systém umožňuje nastaviť vlastnú formuláciu notifikácií.
11. Systém umožní správcovi nastaviť parametricky limity čerpania pre jednotlivé typy kategórií benefitov - peňaženiek a prípadne na jednotlivé benefity pre vybraných zamestnancov podľa kategórie zaradenia  (vedúci zamestnanci, bežní zamestnanci, s dobou zamestnania do 1 roka).
12. Systém umožní správcovi hromadne (importom v súbore, alebo iným druhom hromadnej zmeny) prideliť zamestnancom finančné kredity na čerpanie podľa jednotlivých typov kategórií benefitov – peňaženiek.
13. Systém sleduje výšku na prečerpanie pridelených kreditov na jednotlivé peňaženky. Systém neumožňuje prečerpanie pridelených finančných prostriedkov na jedného zamestnanca. 
14. Systém umožní správcovi blokovať a odblokovať prístup zamestnanca, odpočítať a pripočítať (opraviť) body zamestnancovi a mať možnosť zistiť históriu požiadaviek zamestnanca.
15. Systém loguje prístup správcu na účty jednotlivých zamestnancov.
16. Systém umožní správcovi spravovať interné benefity, nahrávať ich čerpanie pre zamestnancov tak, aby ich zamestnanci mali zobrazené v benefitnom systéme.
17. Systém umožní správcovi nastaviť obmedzenia prístupu k vybraným kategóriám a jednotlivým benefitom pre zamestnanca alebo kategóriu zamestnancov.
18. Systém vytvorí výstupný súbor obsahujúci osobné číslo zamestnanca, kód a názov peňaženky, z ktorej boli na mesačnej báze čerpané prostriedky, obdobie čerpania a suma jednotlivých vyčerpaných prostriedkov.  V prípade, ak zamestnanec vykoná presun  prostriedkov na DDS alebo hotovosť, bude súbor obsahovať pre  tieto položky  samostatné kódy a názvy (napr. DDS, hotovosť).
19. Systém vytvorí súbor s informáciou o zamestnancoch a počte objednaných benefitov (napr. koľko a kde si zamestnanec objednal jednotlivých  benefitov.) 
20. Systém umožní viesť evidenciu interných benefitov (podľa kategórií čerpania, využívania zamestnancami a pod.).
21. Systém odosiela notifikáciu správcom po vytvorení mesačných výstupných súborov v určenom časovom intervale.

Reporting a podklady do miezd:

1. Systém nepretržite loguje aktivity zamestnancov v benefitnom systéme – napr. objednávka benefitu, prihlásenie/odhlásenie používateľa do systému, dátum, čas a úkon, ktorý vykonal. Logy budú archivované po dobu 12 mesiacov a následne zmazané.
2. Systém vytvorí súbor s informáciou o zamestnancoch a počte objednaných benefitov (napr. koľko a kde si zamestnanec objednal jednotlivých  benefitov.).
3. Systém vytvorí po skončení každého kalendárneho mesiaca daňový doklad a elektronický súbor na úhradu za reálne čerpanie služieb a benefitov (mesačné vyúčtovanie).
4. Systém poskytne detailné a sumárne informácie o čerpaní benefitov a zostatkoch kreditov pre organizáciu a zamestnanca (podľa kategórií benefitov, kategórií zamestnancov, histórie obdobia od do, čerpanie celkom, výšky a čerpania kreditu, a ďalšie).
5. Systém počíta čerpanie benefitu v prípade, ak zamestnanec pri nákupe alebo objednávke použije kombináciu prostriedkov poskytnutých zamestnávateľom, napríklad kreditov a zároveň doplatí časť ceny z vlastných prostriedkov. 
6. Systém vie rozlíšiť hodnotu benefitu hradenú z kreditov zamestnávateľa, kde je časť hodnoty doplatená zamestnancom. 
7. Systém umožní automaticky vyhodnocovať zdaňovanie nefinančných benefitov napr. nezdanené do 500 € a zdanené nad 500 €, a určiť sumu vstupujúcu do mzdového spracovania a zohľadniť tieto údaje vo finálnom reporte pre mzdy.


B. Požiadavky na dodávateľa

1. Dodávateľ zrealizuje zaškolenie používateľov podľa jednotlivých rolí (správca systému, administrátor, bežný používateľ) a pripraví príručky obsluhy systému vrátane inštruktážnych videí.
2. Dodávateľ systému má možnosť do kategórií benefitov na základe požiadavky NBS dopĺňať ďalších dodávateľov  služieb.
3. Dodávateľ poskytne súčinnosť pri komunikačnej kampani.






